# ITÄ-UUDENMAAN HYVINVOINTIALUEEN TEHYN LUOTTAMUSMIESVAALIT ALKAVAT

Tehyläisten tärkein jäsenetu on edunvalvonta. Haluatko Sinä olla mukana rakentamassa parempaa työelämää ja osallistua tehyläisten edunvalvontaan? Oletko uusi ja innokas, vai jo kokenut ja edelleen motivoitunut edunvalvontatehtäviin?

Pyri pääluottamusmieheksi tai luottamusmieheksi!

**Tuleva Tehyn luottamusmieskausi on 1.1.2024-31.12.2027.**

Tehy kouluttaa luottamusmiehensä perusteellisesti, pääset luottamusmieskursseille oppimaan tärkeitä tehtävässä tarvittavia taitoja. Luottamusmieskursseille osallistuminen on palkallista koulutusta.

## Pääluottamusmiesvaali

Itä-Uudenmaan hyvinvointialueelle valitaan yksi (1) päätoiminen pääluottamusmies, joka edustaa kaikkia hyvinvointialueella työskenteleviä tehyläisiä. Päätoiminen pääluottamusmies on kokonaan vapautettu perustehtävästään ja pääsee siten keskittymään kokonaan tehyläisten edunvalvontaan.

## Luottamusmiesvaali

Itä-Uudenmaan hyvinvointialueelle valitaan

* yksi (1) luottamusmies, jolla on ajankäyttöä 3 päivää viikossa
	+ ajankäytöllinen luottamusmies sijaistaa tarvittaessa pääluottamusmiestä hänen poissa ollessaan

sekä

* yksi (1) luottamusmies, jolla ei ole kiinteää ajankäyttöä.
	+ Luottamusmies, jolla ei ole kiinteää ajankäyttöä, toimii tarvittaessa ajankäytöllisen luottamusmiehen sijaisena ja hänellä on oikeus osallistua luottamusmieskoulutuksiin palkallisina koulutuksina.

## Asetu ehdokkaaksi

Vaalissa tehyläinen jäsen asettaa sinut ehdolle, joten täyttäkää oheinen ehdokasasiakirja yhdessä kollegasi kanssa. Sinun ja ehdolle asettajasi tulee olla työ- tai virkasuhteessa Itä-Uudenmaan hyvinvointialueeseen ennen ehdokasasettelun alkua ja olla Itä-Uudenmaan hyvinvointialueen jonkin ammattiosaston jäsen.

Kyseisiä ammattiosastoja ovat:

* Porvoon seudun ammattiosasto 135
* Sipoon ammattiosasto 904
* Loviisan seudun ammattiosasto 908

Yksi äänioikeutettu voi asettaa kuhunkin vaaliin yhden ehdokkaan.

Ehdokasasiakirja on tämän viestin liitteenä.

**Pääluottamusmiesvaalin ehdokasasetteluaika on 10.10.2023 – 23.10.2023.**

**Ehdokasasiakirjat lähetetään huolellisesti täytettynä, allekirjoitettuna ja skannattuna / kuvana sähköpostitse osoitteeseen** **jenni.hjelt@tehy.fi****.
Kirjoita sähköpostiviestin otsikoksi: IUHVA plm-vaali.**

Ehdolle asettuneet todetaan 24.10.2023.
Mikäli ehdokkaita on enemmän kuin yksi, äänestys pääluottamusmiehen valitsemiseksi toteutetaan 1.11.-12.11.2023. Äänestys tapahtuu sähköisesti. Tästä toimitetaan tarvittaessa ohjeet erikseen. Ehdokkailla on mahdollisuus viedä vaalisovellukseen oma esittely ja kuva.

**Luottamusmiesvaalin ehdokasasettelu alkaa pääluottamusmiesvaalin ratkettua. Tästä tiedotetaan erikseen.**

## Vaalikelpoisuus ja vaalioikeus

Vaalikelpoinen on Tehyn varsinainen jäsen, joka on ollut palvelussuhteessaItä-Uudenmaan hyvinvointialueeseen kuukautta (1 kk) ennen ehdokasasettelun päättymistä ja on jonkin edellä mainitun ammattiosaston jäsen.

Äänioikeutettu on Tehyn varsinainen jäsen, joka on mahdollisena äänestysaikanavirka- tai työsuhteessa Itä-Uudenmaan hyvinvointialueella ja jonkin edellä mainitun ammattiosaston jäsen.

**Lisätiedot: Jenni Hjelt, järjestöasiantuntija, Tehyn Helsingin aluetoimisto**

**jenni.hjelt@tehy.fi** **, puh. 09 5422 7227**

Ystävällisin terveisin,

Tehyn Porvoon seudun ammattiosasto 135

Tehyn Sipoon ammattiosasto 904

Tehyn Loviisan seudun ammattiosasto 908

Jenni Hjelt, järjestöasiantuntija, Tehyn Helsingin aluetoimisto